Vești nu foarte bune pentru milioanele de șoferi din România: autoritățile pregătesc schimbări majore în codul rutier 2024. Un proiect legislativ vorbește de montarea de radare fixe și camere video.
La finalul lunii martie, Ministerul Afacerilor Externe (MAI) a publicat în transparență decizională un proiect de lege extrem de important. Actul aduce modificări importante în legislația rutieră, dar şi la regimul juridic al contravențiilor, notează Politisti.ro.
De notat că modificările prevăzute în actul normativ sunt destul de dure pentru șoferi. Noua legislație vine cu prevederi legate de instalarea unor radare fixe și camere video sau radierea automată vehiculelor.
Lista modificărilor mai vine cu prevederi legate de accesul poliției rutiere la Registrul național de evidență a permiselor de conducere și a vehiculelor înmatriculate pentru verificarea datelor referitoare la încheierea RCA şi ITP, actualizarea Registrului național cu datele RCA şi ITP sau radierea automată a vehiculelor în anumite situații.
Proiectul se referă și la reglementarea evaluării psihologice pentru conducătorii auto sau extinderea situațiilor în care polițistul rutier este obligat să efectueze testarea conducătorului auto.
Mai există și prevederi legate de mecanismul de relocare a vehiculelor și reglementarea relocării vehiculelor staționate regulamentar. De asemenea, se instituie sancțiuni pentru neîndeplinirea obligațiilor psihologului.
Vești proaste și pentru persoanele juridice. În document se mai vorbește de "eliminarea posibilității de achitare a jumătăţii din minimul amenzii pentru persoanele juridice".
Poate cea mai importantă lovitură aplicată șoferilor este cea legată de implementarea unui mecanism similar sistemului e-Sigur pentru monitorizarea traficului. Vorbim aici de camere video și radare fixe
Proiectul de lege aflat în transparență decizională mai cuprinde următoarele prevederi: